CELEX: 31984D0271
Language: el
Date: 1984-05-08 00:00:00
Title: 84/271/ΕΟΚ: Απόφαση της Επιτροπής της 8ης Μαΐου 1984 σχετικά με την εφαρμογή της γεωργικής αναδιάρθρωσης στην Ελλάδα σύμφωνα με την οδηγία 72/159/ΕΟΚ του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31984D0271

84/271/ΕΟΚ: Απόφαση της Επιτροπής της 8ης Μαΐου 1984 σχετικά με την εφαρμογή της γεωργικής αναδιάρθρωσης στην Ελλάδα σύμφωνα με την οδηγία 72/159/ΕΟΚ του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 132 της 18/05/1984 σ. 0053 - 0053

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαΐου 1984  σχετικά με την εφαρμογή της γεωργικής αναδιάρθρωσης στην Ελλάδα σύμφωνα με την οδηγία 72/159/ΕΟΚ του Συμβουλίου  (Το κείμενο στην ελληνική γλώσσα είναι το μόνο αυθεντικό)  (84/271/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/140/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η ελληνική κυβέρνηση ανακοίνωσε στις 13 Φεβρουαρίου 1984 το υπουργικό διάταγμα της 2ας Φεβρουαρίου 1984 σχετικά με τον καθορισμό του συγκρίσιμου εισοδήματος εργασίας για το 1984·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή, πρέπει ν' αποφασίσει αν οι διατάξεις σχετικά με την εφαρμογή της οδηγίας 72/159/ΕΟΚ, που ισχύουν στην Ελλάδα, εξακολουθούν να πληρούν τους όρους για χρηματοδοτική συμμετοχή στην Κοινότητα, αφού ληφθεί υπόψη το υπουργικό διάταγμα της 2ας Φεβρουαρίου 1984·  ότι το υπουργικό διάταγμα της 2ας Φεβρουαρίου 1984 ανταποκρίνεται στους όρους και τους στόχους της οδηγίας 72/159/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στην Ελλάδα σχετικά με την εφαρμογή της οδηγίας 72/159/ΕΟΚ εξακολουθούν να πληρούν, αφού ληφθεί υπόψη το υπουργικό διάταγμα της 2ας Φεβρουαρίου 1984, τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 8 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 72 της 15. 3. 1984, σ. 24.